EkBass/fiwiki-20250220-pages-articles huggingface dataset:
Richard Marner

Richard Marner (syntyjään Aleksandr Moltšanov, 27. maaliskuuta 1921 Pietari, Neuvosto-Venäjä – 18. maaliskuuta 2004 Perth, Skotlanti) oli brittiläinen näyttelijä. Hän esiintyi muun muassa saksalaisen eversti Kurt von Strohmin roolissa televisiosarjassa Maanalainen armeija iskee jälleen (1982–1992). ==Nuoruus== Moltšanov syntyi Petrogradissa, Neuvosto-Venäjällä vuonna 1921. Hänen isänsä Pavel oli ollut Henkikaartin Semjonovin rykmentin eversti keisarinvallan aikana. Koko perhe kuitenkin jätti kotimaan jo tulevan näyttelijän varhaislapsuudessa, paeten Suomen ja Saksan kautta Britanniaan jossa hänen isoisoäitinsä, kansallismielinen kirjailija Olga Novikova jo asui. Moltšanov kävi Monmouthin koulua Walesissa, jossa hän oppi puhumaan sujuvasti englantia, ranskaa, saksaa ja venäjää. Koulun jälkeen Moltšanov liittyi Britannian kuninkaallisiin ilmavoimiin. Hän palveli ilmakoulutusjoukoissa Etelä-Afrikassa. Sodan jälkeen hän otti nimen Richard Marner ja ryhtyi näyttelijänuralle. ==Ura== Marnerilla ei ollut näyttelijänkoulutusta. Hän teki ensiesiintymisensä West End-teatterissa 1950-luvulla Robert Stolzin näytelmässä Rainbow Square. Kosmopoliittisuudensa ansiosta Marner sai paljon rooleja, kuten venäläisen upseerin roolin Peter Ustinovin näytelmästä The Love of Four Colonels. 1960-luvulla Marner alkoi esiintyä televisiossa. Vuonna 1960 hän näytteli anestesiologia Danger Man -sarjan yhdessä jaksossa. Sen jälkeen hän vieraili muun muassa sarjoissa Me kostajat, Jason King ja Maanalainen armeija. Marner esiintyi myös elokuvissa Afrikan kuningatar (1951), Mies kylmästä (1965), Likainen tusina (1967) ja Elät vain kahdesti (1967). Marner aloitti tunnetuimmassa roolissaan Maanalainen armeija iskee jälleen -komediasarjan eversti Kurt von Strohmina vuonna 1982, näytellen sarjassa sen päättymiseen asti. Marner näytteli von Strohmia myös sarjaan perustuvassa näytelmässä, jota esitettiin London Palladiumissa sekä Australiassa ja Uudessa-Seelannissa. Sarjan päättymisen jälkeen Marner nähtiin vielä televisiosarjassa Lovejoy vuonna 1994 sekä elokuvassa Peloista pahin vuonna 2002. ==Yksityiselämä== Marner oli naimisissa näyttelijä Pauline Farrin kanssa vuodesta 1947 kuolemaansa saakka. Heillä oli yksi tytär, Helen. Marner kuoli 82-vuotiaana Perthissä 18. maaliskuuta 2004. ==Lähteet== == Aiheesta muualla == * Luokka:Brittiläiset näyttelijät Luokka:Vuonna 1921 syntyneet Luokka:Vuonna 2004 kuolleet
Pohjois-Carolinan yliopisto

Pohjois-Carolinan yliopisto (University of North Carolina) on julkinen osavaltionyliopisto Pohjois-Carolinassa Yhdysvalloissa. Yliopistojärjestelmään kuuluu 16 kampusyliopistoa ja yksi lahjakkaille opiskelijoille tarkoitettu tiede- ja matematiikkapainotteinen high school. Pohjois-Carolinan yliopisto Chapel Hillissä on yksi suurimmista kampusyliopistoista. Se on myös parhaiten menestynyt kampus yliopistorankingeissa. Esimerkiksi tieteellisiin saavutuksiin pohjautuvassa kiinalaisessa ARWU-vertailussa Chapel Hill sijoittui vuonna 2021 sijalle 29 maailman parhaimpien yliopistojen joukossa. Toinen samalle maailman huippuyliopistojen listalle yltänyt kampusyliopisto oli Greensboro, joka arvioitiin tuhannen yliopiston listauksessa sijaluokkaan 801–900. ==Lähteet== Luokka:Pohjois-Carolinan yliopistot ja korkeakoulut
Carmen Silvera

Carmen Blanche Silvera (2. kesäkuuta 1922 Toronto, Ontario – 3. elokuuta 2002 Northwood, Lontoo) oli kanadalaissyntyinen näyttelijä. Hänet tunnetaan parhaiten Edith Artois'n roolista brittiläisessä televisiosarjassa Maanalainen armeija iskee jälleen (1982–1992). ==Nuoruus ja ura== Silvera syntyi Torontossa, Kanadassa vuonna 1922. Lapsena hän muutti perheensä kanssa Coventryyn, Britanniaan, mutta he evakoituivat takaisin Kanadaan toisen maailmansodan ajaksi. Isänsä vastustuksesta huolimatta Silvera päätti ryhtyä näyttelijäksi, saaden koulutuksensa London Academy of Music and Dramatic Artissa. Uransa alussa Silvera työskenteli West End-teattereissa. 1960-luvulla hän teki ensimmäisen merkittävän televisioroolinsa saippuasarjassa Compact, jossa hän esitti Camilla Hopea. Tämän jälkeen Silvera vieraili muun muassa televisiosarjoissa Doctor Who ja Ruutiukot. Silvera teki pisimmän televisioroolinsa komediasarjassa Maanalainen armeija iskee jälleen, jossa hän esitti Edith Artoisia. Silvera esiintyi sarjassa kaikilla sen tuotantokausilla. Sarjan päättymisen jälkeen Silvera esiintyi elokuvassa La Passione vuonna 1996. ==Yksityiselämä== Näyttelijäntöidensä ohella Silvera teki hyväntekeväisyystyötä Grand Order of Lady Ratlings -järjestölle. Hän avioutui näyttelijä John Cunliffen kanssa vuonna 1941. He erosivat Silveran saatua keskenmenon, eikä Silvera enää avioitunut uudelleen. Silvera kuoli keuhkosyöpään 80-vuotiaana näyttelijöiden lepokoti Denville Hallissa Englannissa 3. elokuuta 2002. == Lähteet == == Aiheesta muualla == * Luokka:Kanadalaiset televisionäyttelijät Luokka:Brittiläiset näyttelijät Luokka:Vuonna 1922 syntyneet Luokka:Vuonna 2002 kuolleet
Gorden Kaye

Gorden Fitzgerald Kaye (7. huhtikuuta 1941 Huddersfield, Yorkshire, Englanti – 23. tammikuuta 2017 Knaresborough, North Yorkshire, Englanti) oli brittiläinen näyttelijä. Hänet muistetaan varsinkin René Artois’n roolista televisiosarjassa Maanalainen armeija iskee jälleen (1982–1992). ==Nuoruus== Gordon Kaye syntyi Huddersfieldissä Englannissa vuonna 1941. Hänen isänsä Harold oli rekkakuski. Kaye oli omaelämäkertansa mukaan "ujo, homo ja ylipainoinen poika", joka sai itseluottamusta näyttelemisestä, aluksi King Jamesin oppikoulussa Huddersfieldissä, ja myöhemmin Huddersfieldin teknisessä korkeakoulussa. Nimi Gorden tuli seurauksena British Actors' Equity Associationin tekemästä kirjoitusvirheestä. ==Ura== Kaye teki ensiesiintymisensä televisiossa BBC:n draamassa Champion House vuonna 1968. Tätä ennen hänellä oli ollut pieniä elokuvarooleja, muun muassa elokuvassa The Party's Over (1965). Kayen ensimmäinen merkittävä rooli oli saippuasarjassa Coronation Street, jossa hän esitti Bernard Butleria vuonna 1969. 1970-luvulla Kaye esiintyi komediasarjoissa Are You Being Served?, Till Death Us Do Part ja It Ain't Half Hot Mum sekä draamasarjassa Kaikenkarvaiset ystäväni. Vuonna 1982 David Croft tarjosi Kayelle kahvilanpitäjä René Artois'n roolia komediasarjastaan Maanalainen armeija iskee jälleen. Kaye otti roolin vastaan ja näytteli Renéä sarjan loppuun asti, esiintyen sen jokaisessa jaksossa. Kaye oli Renén roolista ehdolla Baftan televisiopalkinnon saajaksi vuonna 1986. Kaye palasi Renén rooliin vuonna 2007 tehdyssä erikoisjaksossa Return of 'Allo 'Allo!, mikä jäi hänen viimeiseksi televisioroolikseen. Samana vuonna hänet nähtiin vielä Australiassa tehdyssä sarjaan perustuvassa näytelmässä. ==Yksityiselämä== Kaye loukkaantui 25. tammikuuta 1990 liikenneonnettomuudessa, kun pala mainostaulua iskeytyi hänen autonsa tuulilasiin myrskyn seurauksena. Kaye joutui onnettomuuden seurauksena aivoleikkaukseen, josta toipuessaan Sunday Sport -sanomalehden toimittaja, esiintyen sairaalan työntekijänä, haastatteli ja kuvasi häntä. Kaye haastoi lehden oikeuteen, mutta hävisi jutun, sillä tuohon aikaan englantilaisessa lainsäädännössä ei ollut oikeussuojakeinoja yksityisyyden loukkausta vastaan. Kaye ei muistanut onnettomuudesta mitään jälkeenpäin, mutta hänelle jäi siitä pysyvä arpi otsaan. Kaye julkaisi omaelämäkertateoksen Rene & Me: A Sort of Autobiography vuonna 1989. Hän kuoli 75-vuotiaana 23. tammikuuta 2017 sairastettuaan pitkään dementiaa. == Lähteet == Luokka:Brittiläiset näyttelijät Luokka:Vuonna 1941 syntyneet Luokka:Vuonna 2017 kuolleet
Arte Verum

Arte Verum on levy-yhtiö, jonka Barbara Hendricks on perustanut tammikuussa 2006. Arte Verum julkaisee Hendricksin levytykset, joilla hän on tehnyt yhteistyötä muiden taiteilijoiden, kuten Roland Pöntisen, Love Derwingerin ja Drottningholms Barockensemblen, kanssa. Luokka:Taidemusiikin levymerkit
Kumparelasku

Kumparelasku on freestylehiihdon laji, jossa kilpailijan pitää suorittaa hyppyreillä ja kummuilla varustettu 200–250 metrin rata mahdollisimman nopeasti ja tyylikkäästi. Laskun aikana suoritetaan kaksi vapaavalintaista hyppyä ja myös kummut pitää viedä mahdollisimman tyylikkäästi läpi. Laskua tuomaroivat yleensä 5–7 tuomaria, joista 3-5 on tekniikkatuomareita ja kaksi hyppytuomaria. Kumparelaskussa laskijan kokonaispisteet muodostuvat tekniikasta 50 %, ajasta 25 % ja hypyistä saman verran. Suomalaiset ovat olleet vahvoja koko kumparelaskun historiassa: olympiamitalisteja ovat Janne Lahtela, Sami Mustonen ja Mikko Ronkainen. Lahtela voitti kultaa Salt Lake Citystä 2002 ja hopeaa Naganosta 1998. Mustonen saavutti maanmiehensä Lahtelan jälkeen pronssia Naganosta. Ronkainen saavutti Torinosta 2006 hopeaa. MM- tasolla mitaleja on tullut useita mm. Martti Kellokummun pronssimitali ensimmäisistä MM-kilpailuista 1986. == Lähteet == * FIS:n kuvaus freestylehiihdon lajeista Luokka:Freestylehiihto
Guy Siner

thumb|Guy Siner Guy Siner (s. 16. lokakuuta 1947) on yhdysvaltalaissyntyinen, varhain Britanniaan muuttanut näyttelijä. Hänet muistetaan varsinkin luutnantti Hubert Gruberin roolista televisiosarjassa Maanalainen armeija iskee jälleen (1982–1992). Siner on lisäksi vieraillut muiden muassa Star Trekissä ja Doctor Whossa. Hän on ollut äänenä Star Wars -peleissä, ja hänellä oli pieni rooli Pirates of the Caribbeanissa: Mustan helmen kirouksessa (2003). Siner opiskeli Lontoon Webber Douglas Academy of Dramatic Artissa. Siner on esiintynyt myös monissa teatterinäytelmissä. == Aiheesta muualla == * Viralliset sivut * Luokka:Yhdysvaltalaiset näyttelijät Luokka:Brittiläiset näyttelijät Luokka:Englantilaiset teatterinäyttelijät Luokka:Vuonna 1947 syntyneet Luokka:Elävät henkilöt
Rauhanyliopisto

Rauhanyliopisto (University for Peace, UPEACE) on vuonna 1980 perustettu Costa Ricassa toimiva yliopisto, jonka tavoitteena on rauhan edistäminen pyrkimällä lisäämään ihmisten välistä suvaitsevaisuutta. Rauhanyliopistossa on tällä hetkellä 124 opiskelijaa 37 maasta, ja se on ainoa YK:n instituutioista, jolla on oikeus myöntää maisterin- ja tohtorintutkintoja. Oppilaitoksen virallinen kieli on englanti, mutta monet henkilökunnasta puhuvat vain espanjaa ja merkittävää osa yliopiston kirjaston kokoelmista ei ole saatavissa englanninkielisenä. Yliopiston kampus sijaitsee San Josén maakunnassa noin 20 kilometrin päässä Costa Rican pääkaupungista San Josésta. Kampukseen kuuluu suojeltu metsäalue ja rauhanpuisto. Yliopiston toiminta rakentuu vuoden mittaisten maisteriohjelmien ympärille. Yliopistolla on kahdeksan osastoa: kansainvälinen oikeus ja ihmisoikeudet, kansainvälinen oikeus ja kiistojen välittäminen, sukupuoli ja rauhanrakentaminen, kansainvälinen rauhantutkimus, rauhankoulutus, ympräistöturvallisuus ja rauha sekä media, konflikti ja rauha. Rauhanyliopisto tarjoaa lisäksi myös yhdessä yhdysvaltalaisen American Universityn kanssa kaksois-koulutusohjelman, jossa opiskelijat saavat kahden vuoden opintojen jälkeen filosofian maisterin tutkinnon American Universityn kansainvälisen tutkimuksen koulutusohjelmasta ja Rauhanyliopistosta filosofian maisterin tutkinnon luonnonvarojen käytöstä ja kestävästä kehityksestä. Rauhanyliopiston ensimmäisenä rehtorina toimi suomalainen Tapio Varis. ==Tausta== Akateemisen vapauden takaamiseksi yliopisto perustettiin YK:n yleiskokouksen hyväksymänä. Rauhanyliopisto toimii oman neuvoston ohjaamana. Yliopiston laajempi tehtävä on maailmanrauhan ja YK:n turvallisuustavoitteiden edistäminen. Koulutuksen ja tutkimuksen merkitys rauhan edistämisessä ja väkivallan vähentämisessä tunnustetaan yhä voimakkaammin. Yliopiston rahoitus tulee pääasiassa lahjoituksina eri maiden hallituksilta ja yhdistyksiltä. == Lähteet == == Aiheesta muualla == luokka:Yhdistyneet kansakunnat luokka:Korkeakoulut Luokka:San Josén maakunta
Sarah Lawson

Sarah Lawson (6. elokuuta 1928 Lontoo, Iso-Britannia – 18. elokuuta 2023) oli brittiläinen näyttelijä. Hän opiskeli Lontoon Webber Douglas Academy of Dramatic Artsissa. == Elämäkerta == Lawsonin vanhemmat olivat Edith Monteiht, jonka omat näyttelijäntyön tavoitteet jäivät toteutumatta, ja merivoimien upseeri Noel Lawson. Hänen isoisänsä Francis Wilfred Lawson oli taidemaalari, joka tunnettiin muun muassa teoksestaan Speaker's Procession (1884), jossa hän herätti henkiin viktoriaanisen ajan parlamentin jäsenet. Lawson varttui Horshamissa, West Sussexissa, jossa hän esiintyi Herons Ghyll -koulun näytelmissä, ja opiskeli Webber Douglas Academy of Dramatic Artissa Lontoossa. Valmistuttuaan vuonna 1947 hän lähti suoraan ensimmäiselle Edinburghin Fringe- festivaalille keskiaikaiseen mysteerinäytelmään Everyman. Hänen tilaisuutensa tarjoutui pienessä roolissa elokuvassa The Browning Version (1951), jota seurasi varma esitys naisten kuninkaallisen armeijakomppanian karkurin kanssa tekemisissä olevan etsivän roolissa elokuvassa Kadunkulma (1953) ja komediarooli Wreninä elokuvassa You Know What Sailors Are (1954). Varhainen televisiorooli oli Sarah Pilgriminä scifi-sarjassa The Trollenberg Terror (1956-1957). Hänen lähes sadan muun pikkuroolinsa joukossa oli esiintymisiä muun muassa toimintasarjoissa Pyhimys (1965), The Avengers (1966), Department S (1969) ja Veijareita ja pyhimyksiä (vuonna 1972). Hän näytteli Myra Gargania vuonna 1965 ilmestyneessä sarjassa Legend of Death, joka on kreikkalaisen myytin Theseuksen ja Minotauroksen labyrintissa tapahtuvan kohtaamisen muunnelma, ja neuvostovakoojaa vuonna 1972 ilmestyneessä Callanin jaksossa. Lawson esiintyi miehensä Patrick Allenin kanssa scifi-elokuvassa Night of the Big Heat (1967), jossa he näyttelivät syrjäisellä saarella asuvia majatalon omistajia, joiden avioliittoa uhkaa entisen rakastajattaren saapuminen. Lawson esiintyi muun muassa elokuvassa Paholaisen morsian (1968), jossa hän teki yhden Hammer Filmsin parhaista naispuolisista sivuosista. Hän oli naimisissa näyttelijä Patrick Allenin kanssa, kunnes jäi leskeksi 28. heinäkuuta 2006. Lawsonille tarjottiin roolia BBC:n televisio-ohjelmassa Eldorado (1992-1993), mutta hän ei halunnut lähteä Lontoosta vuoden ajaksi Espanjaan ja jäi eläkkeelle. == Lähteet == == Aiheesta muualla == * Luokka:Brittiläiset näyttelijät Luokka:Vuonna 1928 syntyneet Luokka:Vuonna 2023 kuolleet
Sami Elovaara

Sami Elovaara (s. 28. toukokuuta 1973) on suomalainen raskaan sarjan ammattinyrkkeilijä. Elovaara otteli amatööriurallaan 110 ottelua, joista voitti 88. Hän voitti amatöörien Suomen-mestaruuden vuonna 1993 ja GeeBee- turnauksen vuonna 1992. Ammattilaisena Elovaara on otellut 22 kertaa, joista voittanut 18 ja näistä 11 tyrmäyksellä. Toistaiseksi viimeisessä ottelussaan 28.11.2008 Elovaara hävisi Juho Haapojalle teknisellä tyrmäyksellä 9. erässä. Ottelussa oli panoksena suomenmestaruus raskaassasarjassa.Sami Elovaara boxing.fi0 Sami Elovaara on uransa jälkeen tuomittu Oulun käräjäoikeudessa huhtikuussa 2016 törkeästä huumausainerikoksesta ja dopingainerikoksesta kolmeksi ja puoleksi vuodeksi vankeuteen. Rovaniemen hovioikeus muutti rangaistuksen kahdeksi vuodeksi ehdollista vankeutta. Hovioikeus otti rangaistuksen pituuden määrittelyssä huomioon myös käräoikeuskäsittelyn pitkän kestoajan ja vähensi rangaistusta siitä syystä kuudella kuukaudella. == Lähteet == Luokka:Suomalaiset nyrkkeilijät Luokka:Vuonna 1973 syntyneet Luokka:Elävät henkilöt
Vicki Michelle

thumb|right|Vicki Michelle Vicki Michelle (s. 14. joulukuuta 1950) on brittiläinen näyttelijä. Hän esiintyi Yvette Carte-Blanchen roolissa televisiosarjassa Maanalainen armeija iskee jälleen (1982–1992). Emmerdale- sarjassa hän on esittänyt Jonny Fosterin äitiä Patriciaa. == Aiheesta muualla == * * Vicki Michellen kotisivut Luokka:Brittiläiset näyttelijät Luokka:Vuonna 1950 syntyneet Luokka:Elävät henkilöt
Kim Hartman

Kim Hartman (s. 11. tammikuuta 1952) on brittiläinen näyttelijä. Hän esiintyi Helga Geerhartin roolissa televisiosarjassa Maanalainen armeija iskee jälleen (1982–1992). == Aiheesta muualla == * Luokka:Brittiläiset näyttelijät Luokka:Vuonna 1952 syntyneet Luokka:Elävät henkilöt
Robert von Bahr

Carl Robert Lauri von Bahr (s. 27. elokuuta 1943 Solna, Tukholman lääni, Ruotsi) on ruotsalainen musiikkituottaja ja levy-yhtiön johtaja. Von Bahr on opiskellut laulupedagogiksi Ruotsin Kuninkaallisessa musiikkikorkeakoulussa Tukholmassa. Hän on työskennellyt musiikkiteknikkona Tukholman filharmonisessa orkesterissa 1968–1973 ja levytuottajana vuodesta 1970. Hän on perustanut 1973 levy-yhtiön BIS, jonka toimitusjohtaja hän edelleen on. Von Bahr on ollut naimisissa 1970–1977 huilisti Gunilla von Bahrin kanssa, 1979–2001 Marianne von Troilin ja 2002–2010 huilisti Sharon Bezalyn kanssa. Robert von Bahrin äiti oli balettitanssija Margaretha von Bahr ja velipuoli laulaja Riki Sorsa. Von Bahr sairastaa Castlemanin tautia, joka aluksi oli diagnosoitu syöväksi. Sairaus pysyy hänellä kurissa lääkityksellä. ==Palkinnot ja tunnustukset== *International Classical Music Awards -palkinto (ICMA) 2011 Sibeliuksen koko tuotannon julkaisemisesta 65 cd:nä ==Lähteet== Luokka:Ruotsalaiset musiikkituottajat Luokka:Vuonna 1943 syntyneet Luokka:Elävät henkilöt Luokka:Ruotsalaiset aateliset
Petăr Kirov

Petăr Kirov (, s. 17. syyskuuta 1942 Kaltševo) on bulgarialainen entinen kreikkalais-roomalaisen tyylin painija. Kirov saavutti 52 kilon sarjasta kaksi kertaa peräkkäin olympiakultaa; Méxicossa 1968 ja Münchenissä 1972. Méxicossa hän kukisti loppuottelussa Vladimir Bakulinin ja Münchenissä Kōichirō Hirayaman. Maailmanmestaruuden hän voitti kolmasti ja viidesti Euroopan mestaruuden. Hän on painin Hall of Famen jäsen. ==Aiheesta muualla== *databaseolympics.com Luokka:Bulgarialaiset kreikkalais-roomalaisen tyylin painijat Luokka:Bulgarialaiset olympiavoittajat Luokka:Vuonna 1942 syntyneet Luokka:Elävät henkilöt
BIS Records

BIS Records AB (aiemmin Grammofon AB BIS) on ruotsalainen levy-yhtiö, jonka toimipaikka on Åkersbergassa. Sen on perustanut 1973 Robert von Bahr. Syyskuussa 2023 Apple ilmoitti ostavansa BIS-yhtiön ja liittävänsä sen katalogin osaksi uutta Apple Music Classical -palveluaan. BIS julkaisee yksinomaan klassista musiikkia ja on erikoistunut pohjoismaiseen musiikkiin, varsinkin Jean Sibeliukseen, jonka teokset on julkaistu 68 levyn kokonaiseditiona, mutta yhtiö on julkaissut myös vähemmän tunnettujen säveltäjien teoksia. Yhtiö oli vuonna 2016 julkaissut noin 1 700 nimekettä. Keskeisiä hankkeita ovat olleet muiden Alfred Schnittken, Joonas Kokkosen ja Kalevi Ahon kokonaislevytykset sekä J. S. Bachin kirkkokantaattien levytys. BIS valittiin Midemissä vuoden levy-yhtiöksi 2008. Vuonna 2014 Minnesotan orkesterin ja Osmo Vänskän Sibelius-levy palkittiin Grammylla.BIS News. ==Lähteet== ==Aiheesta muualla== * BIS Records * Robert von Bahrin haastattelu. Dave Billinge, Music Web international. Luokka:Ruotsalaiset levy- yhtiöt Luokka:Taidemusiikin levymerkit Luokka:Apple
Rose Hill

Rose Hill (5. kesäkuuta 1914 – 22. joulukuuta 2003) oli brittiläinen näyttelijä ja sopraanolaulaja. Hänet muistetaan Madame Fanny La Fanin roolista televisiosarjassa Maanalainen armeija iskee jälleen (1982–1992). Hill opiskeli Guildhall School of Music and Dramassa. Hän esiintyi oopperalaulajana muiden muassa teoksissa Così fan tutte (Mozart), Figaron häät (Mozart) ja Kerjäläisooppera (Brittenin versio). Hill kuoli näyttelijöiden lepokoti Denville Hallissa Englannissa 89-vuotiaana. == Aiheesta muualla == * Luokka:Brittiläiset näyttelijät Luokka:Brittiläiset oopperalaulajat Luokka:Sopraanot Luokka:Vuonna 1914 syntyneet Luokka:Vuonna 2003 kuolleet
Lee Arenberg

Lee Arenberg (s. 18. heinäkuuta 1962) on yhdysvaltalainen näyttelijä. Hänet tunnetaan Pintelin roolista Pirates of the Caribbean -elokuvasarjassa. Lisäksi hän on esiintynyt vierailevana tähtenä muiden muassa Frendeissä ja Star Trekissä. == Aiheesta muualla == * Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
Silke Spiegelburg

Silke Spiegelburg (s. 17. maaliskuuta 1986 Georgsmarienhütte) on saksalainen seiväshyppääjä. == Ura == Spiegelburg saavutti alle 18-vuotiaiden maailmanmestaruuden Debrecenistä 2001 tuloksella 400 cm. Seuraavana vuonna hän sijoittui Kingstonin alle 20-vuotiaiden MM-kilpailuissa kahdeksanneksi tuloksella 390 cm. Hän voitti alle 20-vuotiaiden Euroopan-mestaruuden Tampereella 2003 tuloksella 415 cm. Seuraavana vuonna hän debytoi aikuisten arvokilpailuissa 19-vuotiaana sijoituttuaan tuloksella 420 cm kolmanneksitoista Ateenan olympialaisissa. Vuonna 2005 hän voitti alle 20-vuotiaiden Euroopan-mestaruuden tuloksella 435 cm. Vuonna 2006 hän sijoittui Moskovan sisäratojen MM-kilpailuissa kahdeksanneksi ja kuudenneksi tuloksella 450 cm sekä Stuttgartin IAAF:n yleisurheilufinaalissa että Göteborgin EM-kilpailuissa. Seuraavana vuonna hän oli viides Birminghamin sisäratojen EM-kilpailuissa tuloksella 448 cm. Debrecenin alle 23-vuotiaiden EM-kilpailuissa hän sijoittui neljänneksi. Osakan MM-kilpailuissa hän jäi loppukilpailussa ilman tulosta. IAAF:n yleisurheilufinaalissa Stuttgartissa hän oli tuloksella 460 cm seitsemäs. Pekingin olympialaisissa 2008 hän sijoittui seitsemänneksi tuloksella 465 cm ja IAAF:n yleisurheilufinaalin hän voitti tuloksella 470 cm. Torinon EM-hallikilpailuissa 2009 hän hyppäsi toiseksi omalla ja Saksan ennätyksellään 475 cm. Saman vuoden Berliinin MM- kilpailuissa hän oli neljäs tuloksella 465 cm ja IAAF:n yleisurheilufinaalissa kuudes tuloksella 440 cm. Hän voitti hopeaa Barcelonan EM-kilpailuissa 2010 hypättyään 465 cm. Pariisin sisäratojen EM-kilpailuissa 2011 hän sai hopeaa tuloksella 475 cm. Saman vuoden Daegun MM-kilpailuissa hän sijoittui yhdeksänneksi tuloksella 465 cm. Spiegelburg oli 2012 neljäs Istanbulin sisäratojen MM-kilpailuissa tuloksella 465 cm, Helsingin EM-kilpailuissa ylitettyään 450 ja Lontoon olympialaisissa tuloksella 465. Seuraavana vuonna hän voitti Euroopan joukkuemestaruuskilpailujen seiväshypyn ja sijoittui neljänneksi Moskovan MM-kilpailuissa tuloksella 475. Sopotin MM- hallikilpailuissa 2014 hän oli seitsemäs. Hän voitti seiväshypyn Euroopan joukkuemestaruuskilpailuissa 2015. Hän karsiutui MM-kilpailujen loppukilpailusta Pekingissä 2015 ja Lontoossa 2017. Spiegelburg on voittanut seiväshypyssä Saksan-mestaruuden ulkoradoilla vuosina 2005–2007, 2009–2010 ja 2012 sekä sisäradoilla vuosina 2009, 2012, 2014 ja 2016.Spiegelburg Saksan yleisurheiluliiton sivuilla , viitattu 8.3.2016 == Henkilökohtaiset ennätykset == :Lähde: IAAF * Seiväshyppy: ** Ulkoradat 482 (2012) ** Sisäradat 477 (2012) == Lähteet == * ===Viitteet=== == Aiheesta muualla == Luokka:Saksalaiset seiväshyppääjät Luokka:Vuonna 1986 syntyneet Luokka:Elävät henkilöt
Makoto Nagano

Makoto Nagano () (s. 30. maaliskuuta 1972) on japanilainen kalastaja ja Konpira Maru -laivansa kapteeni. Hän on tunnettu osallistumisestaan Kahjot ninjat-sarjaan, jossa hän kuuluu tähdistöön, eli joukkoon kilpailijoita, joilla on katsojien mielestä parhaimmat mahdollisuudet voittaa kilpailu. Hän viettää 300 päivää vuodessa laivallaan harjoitellen samalla kilpailua varten. Nagano on osallistunut kilpailuun 14 kertaa ja voittanut Ninjasoturi-tittelin kerran, 17. kisassa. Lisäksi 12. kisassa hän jäi vain 11 sadasosan päähän mestaruudesta. Nagano on osallistunut kisan finaaliin viisi kertaa, enemmän kuin kukaan muu mies. Hän on toinen henkilö, joka on voittanut miesten Ninjasoturi-tittelin. Naganoa ennen tässä on onnistunut vain Kazuhiko Akiyama. Nagano pitää lisäksi hallussaan 1. ja 2. tasojen nopeusennätyksiä. Taeko Uchida, Naganon isosisko on osallistunut naisten Ninjasoturi-kisaan. Nagano on kouluttanut myös Kaori Ongakua naisten Ninjasoturi-kisaa varten. Nagano on osallistunut Kahjot ninjat-sarjan lisäksi myös Viking: The Ultimate Obstacle Course -kilpailuun ja on ainoa mies, joka on päässyt siinä viimeiselle tasolle. == Kahjot ninjat == Tässä taulukossa ovat kaikki kilpailut, joihin Nagano on ottanut osaa, sekä hänen kilpailunumeronsa ja taso ja este jossa hän epäonnistui. Kilpailu Numero Suoritus Taso 7 87 Epäonnistui Kaarevalla seinällä Ensimmäinen 8 41 Epäonnistui Kaarevalla seinällä Ensimmäinen 9 61 Epäonnistui Putkiliulla Kolmas 10 999 Epäonnistui Verkkohypyssä Ensimmäinen 11 96 Epäonnistui Köysikiipeilyssä Viimeinen 12 100 Epäonnistui Köysikiipeilyssä (0.11 päästä voitosta!) Viimeinen 13 100 Epäonnistui Köysikiipeilyssä Viimeinen 14 100 Epäonnistui Hyppyputkissa Kolmas 15 100 Epäonnistui Karusellissa Toinen 16 100 Epäonnistui Pirunkeinussa Kolmas 17 99 Voitti koko kilpailun (2.5 sekunnin turvin) Viimeinen 18 96 Hylkäsi itsensä Kalliokiipeilyssä^ Kolmas 19 100 Epäonnistui Lentorännissä Ensimmäinen 20 2000 Epäonnistui Mäkihypyssä Toinen 21 100 Epäonnistui Liukurenkaassa Kolmas 22 100 Epäonnistui Slider Jump* Ensimmäinen 23 100 Epäonnistui G-Rope* Viimeinen Tähdellä (*) merkittyjen esteiden suomenkielistä nimeä ei tiedetä. ^Nagano hylättiin Kalliokiipeilyssä, koska hän otti kiinni yläreunasta olevasta palkista. == Aiheesta muualla == *Makoto Nagano Kotisivut Luokka:Japanilaiset henkilöt Luokka:Vuonna 1972 syntyneet Luokka:Elävät henkilöt
Azan

Azan () oli kreikkalaisessa mytologiassa Arkaan ja Eraton poika ja Afeidaan ja Elaton veli. Hänen mukaansa osaa Arkadiasta, jonka hän peri isältään, alettiin kutsua Azaniaksi.Pausanias: Periegesis tes Hellados ('Kreikan kuvaus') 8.4.2–3 (engl. käännös) Azanin kunniaksi järjestettiin hänen kuolemansa jälkeen kilpailut.Pausanias: Periegesis tes Hellados ('Kreikan kuvaus') 5.1.8 (engl. käännös) == Lähteet == Luokka:Kreikkalainen mytologia
Lodger (yhtye)

Lodger on suomalainen indierock-yhtye, jonka perusti Teemu Merilä vuonna 2002. ==Diskografia== ===Hi-Fi High Lights Down Low (2004)=== # Two Smiles is a Long Walk # Fickle # Bad Place to Earn a Living # I Love Death # Short Man on TV # Radio # Ordinary Men Make Ordinary Music # Doorsteps # Everyone Got to Go # Divine Right # Big Day # When I Was Six # Siamese Cats ===Hi-Fi High Lights Down Low (Remastered) (2005)=== # Two Smiles is a Long Walk # 24h Candy Machine # Bad Place to Earn a Living # I Love Death # Radio # Doorsteps # Short Man on TV # Ordinary Men Make Ordinary Music # Fickle # Big Day # When I Was Six # Siamese Cats ===How Vulgar (2007)=== # Truck Driver # Friends # Satan # Floozy With An Uzi # Steal & Lie # Wrong Bus # Under One God # Escape Plan # I Would Like To Fulfill Your Dreams # Brunswick Centre # Don't Go Home Tonight # Whatever The Weather === Honeymoon Is Over (2008) === # Requiem # Chemicals # Nostalgia # Hairdo # Recovering Alcoholic Visits Musso & Frank # So Long # I Was Young I Needed The Money # Prefontaine # Problems With Fat # Girlfriend # Go === Low Blue Flame (2013) === # all in this world # song for job # son father holy ghost # smoking for jesus # lord is my feeder # devil's mind # let's get married # every god damn morning # when our days # silent friend ==Aiheesta muualla== *Lodgerin virallinen sivusto *Noise.fi: Musiikkivideofestarin voittaja leviää verkossa. *Viihdeuutinen: Lodgerin kolmas albumi julkaistaan marraskuun 19. päivä. Luokka:Suomalaiset rockyhtyeet
Filótheoksen luostari

Filótheoksen luostari (, myös Filotheoun luostari) on ortodoksinen luostari Athoksen autonomisessa luostaritasavallassa Kreikassa. Se on omistettu Neitsyt Marian ilmestykselle. Athoksen kahdenkymmenen luostarin välisessä hierarkiassa Filótheos on sijalla kaksitoista. Filótheoksen luostari on perustettu mahdollisesti 900-luvun lopulla. Sen perustajana pidetään Filotheosta, joka oli Athanasios Athoslaisen aikalainen. Tästä luostari myös sai nimensä. Luostaria tukivat aikoinaan Bysantin keisarit Nikeforos, Andronikos II ja Andronikos III. 1300-luvulla luostariin tuli erityisesti serbialaisia ja bulgarialaisia munkkeja. Vuonna 1540 Kakhetin kuningas Levan rakennutti luostariin tilavan ruokasalin ja vuonna 1734 Valakian ruhtinas Gregorios antoi luostarille kultaisen bullan. 1700-luvulla Kosmas Aitolialainen uudisti luostarin kirkkoja. Luostarissa oli vakava tulipalo vuonna 1871. Vuodesta 1973 luostari on noudattanut kinobioottista elämäntapaa. Vuonna 2011 luostarissa oli 65 asukasta. Luostari sijaitsee Athoksen niemimaan keskiosissa noin 1,5 kilometriä niemimaan itärannikosta. Se on rakennettu metsäiseen rinteeseen noin 530 metrin korkeuteen. Paikka on lähellä antiikin aikaista Asklepioksen temppelin paikkaa. Luostarin pääkirkko (katholikon) on tiettävästi rakennettu vuonna 1746 aiemmin sortuneen kirkon paikalle. Luostarissa on kuusi kappelia sen sisäpuolella sekä kolme sen ulkopuolella, muun muassa muurien ulkopuolella olevalla hautausmaalla sijaitseva Kaikkien pyhien kappeli. Luostarin alaisuudessa on 12 keljaa sekä vierasmaja Karyéen kylän alueella. Luostarin pyhäinjäännöksiin lukeutuu muun muassa Johannes Khrysostomoksen oikea käsi. Luostarin kirjastossa on muun muassa 250 käsikirjoitusta, noin 2 500 painettua kirjaa sekä yksi Athoksen vanhimmista evankeliumikirjoista. Filótheosta lähimmät luostarit ovat Karákalloksen luostari noin 1,5 kilometriä itään ja Ivíronin luostari noin 2,2 kilometriä pohjoiseen. == Lähteet == == Aiheesta muualla == * Filotheoksen luostari. Kaikkien Athosvuoren Pyhien Perintösäätiö. Luokka:Athoksen luostarit
Samantha Womack

Samantha Zoe Womack (ent. Janus; s. 2. marraskuuta 1972) on brittiläinen näyttelijä ja laulaja. Hän edusti maataan Eurovision laulukilpailussa 1991 kappaleella ”A Message To Your Heart” ja sijoittui kymmenenneksi. Janus on esiintynyt lukuisissa televisiosarjoissa (mm. EastEnders) ja elokuvissa. == Aiheesta muualla == * Luokka:Brittiläiset laulajat Luokka:Yhdistyneen kuningaskunnan euroviisuedustajat Luokka:Vuoden 1991 euroviisuedustajat Luokka:Brittiläiset näyttelijät Luokka:Vuonna 1972 syntyneet Luokka:Elävät henkilöt
Nedum Onuoha

Chinedum "Nedum" Onuoha (s. 12. marraskuuta 1986 Warri, Nigeria) on englantilainen jalkapalloilija. Hän edustaa seuratasolla Englannin Valioliigan Queens Park Rangersia, jonne hän siirtyi Manchester Citystä tammikuussa 2012 neljän ja puolen vuoden sopimuksella. Maajoukkuetasolla hän on pelannut Englannin alle 21-vuotiaiden maajoukkueessa. Häntä pyydettiin Nigerian maajoukkueeseen aikuisten tasolla, mutta hän aikoo ainakin toistaiseksi yrittää päästä Englannin maajoukkueeseen. Onuoha pelaa yleensä topparina, mutta hän pystyy pelaamaan myös laitapakkina. ==Lähteet== == Aiheesta muualla == * Onuohan tilastot Soccerbase-sivustolla * Onuohan viralliset kotisivut Luokka:Englantilaiset jalkapalloilijat Luokka:Vuonna 1986 syntyneet Luokka:Elävät henkilöt
Crispin Bonham-Carter

Crispin Bonham-Carter (s. 23. syyskuuta 1969) on brittiläinen näyttelijä. Hänet tunnetaan muun muassa televisiosarjasta Ylpeys ja ennakkoluulo (1995), jossa hän esitti Mr Bingley -nimistä roolihahmoa. Helena Bonham Carter on hänen serkkunsa. Hänen vanhempansa ovat Peter Malcolm Bonham-Carter ja Clodagh Greenwood. Hän valmistui skotlantilaisesta St Andrewsin yliopistosta vuonna 1992. Hän on naimisissa Katherine Julian Dawnayn kanssa. Heillä on neljä lasta. == Aiheesta muualla == * Luokka:Brittiläiset näyttelijät Luokka:Vuonna 1969 syntyneet Luokka:Elävät henkilöt
Natasha Pyne

Natasha Pyne (s. 9. heinäkuuta 1946) on brittiläinen näyttelijä. Hänet muistetaan varsinkin tilannekomediasarjasta Father, Dear Father (1968–1973). Pyne on esiintynyt paitsi televisiossa, myös näytelmissä, elokuvissa ja radiossa. == Aiheesta muualla == * Luokka:Brittiläiset näyttelijät Luokka:Vuonna 1946 syntyneet Luokka:Elävät henkilöt
Vaasanpuistikko (Helsinki)

Vaasanpuistikko (, epävirallisesti myös Vaasanaukio) on Helsinginkadun, Vaasanpolun ja Pengerpolun rajaama alue Helsingin Sörnäisten metroaseman läntisen uloskäynnin ympärillä, niin kutsutun Sörnäisten kurvin alueella. Vaikka Vaasanpuistikko sijaitsee Alppiharjun kaupunginosassa, mielletään se yleensä kuuluvaksi osaksi Kalliota. Vaasanpuistikko yhdistyy Vaasankatuun. Vaasanpuistikon ympärillä sijaitsevat muun muassa metroasema, levykauppa, ekokampaamo, kamppailu-urheiluseura ja liikuntakeskus, panttilainaamo, kuntosali sekä S-market. Sen läheisyydessä on useita trendikkäitä ravintoloita, pubeja ja baareja. Vuonna 2024 valmistui 1,2 miljoonaa euroa maksanut peruskorjaus, jonka tavoitteena on tehdä Vaasanpuistikosta viihtyisä oleskelu- ja tapaamispaikka. Aukiolle asennettiin muunmuassa uusi monivärinen luonnonkivilaatoitus, perennoja, pensaita ja pienpuita istutusruukuissa tuomaan lisää vehreyttä aukiolle sekä muotoilija Teemu Salosen ja kuvataiteilija Komugi Andon tekemä viisiosainen nykytaideteos Torille! Klassisesta veistospuistosta, ja markkinahumusta inspiroinut teoskokonaisuus koostuu viidestä pylväiden päälle asettuvasta veistoksesta. Pylväiden spiraalimainen maalaustapa on olennainen osa teoksen mystistä maailmaa. Teos kuuluu Helsingin taidemuseo HAMin kokoelmaan. Aukiota on kunnostettu tätä ennen vuonna 1984 metroaseman rakentamisen yhteydessä. Kimmo Helistö esitti vuonna 2007 aukion nimeämistä Arto Mellerin aukioksi runoilija Arto Mellerin mukaan, mutta esitys ei saanut vastakaikua.Riku Jokinen: Kurvin aktiivit aikovat rauhoittaa Ikuisen vapun aukion Helsingin Sanomat 13.4.2007. Viitattu 23.6.2014. Huumekaupasta ja asunnottomista aiemmin tunnettu Vaasanpuistikko tunnetaan myös lempinimillä Piritori ja Ikuisen vapun aukio. == Lähteet == == Aiheesta muualla == * Valtuustoaloite Vaasanpuistikon ja Sörnäisten metroaseman tienoon kehittämiseksi, arkistolinkki, tallennettu 22.4.2012 * Yle Elävä Arkisto: Ikuisen vapun Piritori Luokka:Helsingin aukiot ja torit Luokka:Alppiharju
Andrew Sachs

Andreas Siegfried (Andrew) Sachs (7. huhtikuuta 1930 Berliini, Saksa – 23. marraskuuta 2016) oli brittiläinen näyttelijä. Hän syntyi Saksassa, mutta pakeni perheineen Englantiin natsien juutalaisvainojen aikana. Sachs muistetaan ennen kaikkea espanjalaisen tarjoilijan Manuelin roolista komediasarjassa Pitkän Jussin majatalo (1975–1979). Hän myös levytti musiikkia taiteilijanimellä Manuel. Sachs esitti pieniä sivurooleja muun muassa elokuvissa Hitler: Viimeiset kymmenen päivää (1973), Vaaleanpunaisen pantterin kosto (1978), Mieletön maailmanhistoria (1981) ja Kvartetti (2012) sekä yhtä sivuhahmoa suositun televisiosarjan Coronation Street vuoden 2009 tuotantokaudella. == Lähteet == == Aiheesta muualla == * Luokka:Brittiläiset näyttelijät Luokka:Vuonna 1930 syntyneet Luokka:Vuonna 2016 kuolleet
Naraka

Naraka on buddhalaisuudessa ja hindulaisuudessa paikka missä paha karma puhdistuu. Sen voisi suomentaa helvetiksi tai kiirastuleksi. Naraka ei ole ikuinen kuten kristinuskossa, mutta pitkäaikainen. Niitä on kahdeksan kylmää ja kahdeksan kuumaa. Joissakin lähteissä Narakoja on jopa tuhat. == Narakat buddhalaisuudessa == === Kylmät Narakat === *Arbuda: Kylmyys aiheuttaa rakkuloita *Nirarbuda: Kylmempi kuin edellinen, rakkulat puhkeavat *Atata: Kylmyys aiheuttaa "at-at-at" -äänen *Hahava: Olennot valittavat "ha,ho" -äänillä kivusta *Huhuva: Hampaat värisevät "hu-hu" -ääntä *Utpala: Ihosta tulee sininen *Padma: Iho halkeaa pois *Mahapadma: Täällä koko ruumis halkeaa palasiksi, jolloin sisäelimet ovat alttiina kylmälle === Kuumat Narakat === *Sañjīva: Maa on tehty tulikuumasta raudasta ja Yaman palvelijat lyövät tulisilla aseilla *Kālasūtra: Edellisen lisäksi Yaman palvelijat piirtävät mustia viivoja ihoon *Saṃghāta: Myös tässä maa on kuumaa rautaa ja sen lisäksi valtavat kivimassat murskaavat ruumiin veriseksi massaksi. Prosessi alkaa alusta kivien liikuttua *Raurava: Ihmiset etsivät taloista suojaa kuumalta raudalta, mutta päästyään taloon sisälle ovi menee lukkoon ja talo syttyy tuleen *Mahāraurava: Sama kuin Raurava, mutta suuremmat kivut *Tapana: Yaman palvelijat keihästävät ihmisiä, niin että näiltä tulee liekkejä nenästä ja suusta *Pratāpana: Kuten Tapanassa, mutta keihästys on verisempää *Avīci: Ihmisiä paistetaan uunissa Luokka:Buddhalainen usko ja oppi Luokka:Helvetti Luokka:Hindulainen usko ja oppi
Gustav Larsson

Gustav Erik Larsson (s. 20. syyskuuta 1980 Gemla) on ruotsalainen maantiepyöräilijä, joka kilpsili ammattilaisena vuosina 2001–2016. Hän oli parhaimmillaan aika-ajossa, jossa saavutti Pekingin olympialaisissa 2008 hopeaa runsaat puoli minuuttia Fabian Cancellaralle hävinneenä. Seuraavan vuoden MM-kilpailuissa Mendrisiossa hän sai niin ikään hopeaa hävittyään Cancellaralle lähes puolitoista minuuttia. == Saavutuksia == ;2001 :Brandenburg Rundfahrt, 4 a -etapin voitto ;2002 :Slovakian ympäriajo, kokonaiskilpailun ja 5. etapin (aika-ajo) voitto :Ringerike GP, 1. etapin voitto :Brandenburg Rundfahrt, 4 a -etapin voitto ;2006 :Ruotsin aika- ajomestaruus ;2007 :Ruotsin aika-ajomestaruus :Eneco Tour, kokonaiskilpailussa kolmas ;2008 :Critérium International, kokonaiskilpailussa toinen :Tirreno–Adriatico, kokonaiskilpailussa kuudes 43rd Tirreno-Adriatico - HC Final general classification Cyclingnews.com 18.3.2008 Viitattu 24.5.2008 :Italian ympäriajo, kokonaiskilpailussa 14. :Tanskan ympäriajo, 5. etapin voitto (aika-ajo) :Olympialaisten maantieaika-ajo, hopeaa :MM-kilpailut, aika- ajo, viides ;2009 :Tour du Poitou-Charentes, kokonaiskilpailun ja 3. etapin (aika-ajo) voitto :Tour of Missouri, kokonaiskilpailun ja 5. etapin (aika-ajo) toinen :MM-kilpailut, aika-ajo, hopeaa ;2010 :Italian ympäriajo, 21. etapin (aika-ajo) voitto :Ruotsin aika-ajomestaruus :Vuelta Ciclista a la Comunidad de Madrid, 1. etapin (aika-ajo) voitto :Tour du Limousin, kokonaiskilpailun ja 2. etapin (aika-ajo) voitto :Espanjan ympäriajo, kokonaiskilpailussa 18. :MM- kilpailut, aika-ajo, kymmenes ;2011 :Ruotsin aika-ajomestaruus :MM-kilpailut, aika-ajo, 12. ;2012 :Pariisi–Nizza, 1. etapin (aika-ajo) voitto :Ruotsin aika- ajomestaruus ;2013 :Ruotsin aika-ajomestaruus :MM-kilpailut, aika-ajo, yhdeksäs ;2015 :Ruotsin aika-ajomestaruus == Lähteet == *Gustav Larsson trap- friis.dk-tietokannassa *Gustav Larsson Cycling Archives -tietokannassa === Viitteet === Luokka:Ruotsalaiset maantiepyöräilijät Luokka:Ruotsalaiset olympiamitalistit Luokka:Vuonna 1980 syntyneet Luokka:Elävät henkilöt
Eddie Lewis

Edward James ”Eddie” Lewis (s. 17. toukokuuta 1974 Cerritos, Kalifornia) on yhdysvaltalainen jalkapalloilija, pelipaikaltaan keskikenttäpelaaja. Hänen nykyinen seuransa on Los Angeles Galaxy, ja hän on edustanut seuraa vuodesta 2008 lähtien. Lewisin pelaajaura alkoi San Jose Clashissä. Vuonna 1999 hän siirtyi Fulhamiin, minkä jälkeen hän pelasi Englannin sarjoissa myös Leedsissä, Prestonissa ja Derbyssä. Valtaosan ajasta hän vietti mestaruussarjassa. Valioliigassa hän pelasi yhden kauden Derbyssä ja Fulhamissa. Derbystä Lewis palasi kotimaansa sarjaan siirryttyään Los Angeles Galaxyyn 2008.http://www.mlssoccer.com/player/eddie-lewis Yhdysvaltain maajoukkueessa Lewis on pelannut yhteensä 82 ottelua, joissa hän on viimeistellyt 10 maalia.http://www.ussoccer.com/Teams/US- Men/Statistics/2010-FIFA-WCQ-Statistics.aspx Hän on edustanut Yhdysvaltoja kaksissa MM-kisoissa, vuosina 2002 ja 2006. == Lähteet == Luokka:Yhdysvaltalaiset jalkapalloilijat Luokka:Vuonna 1974 syntyneet Luokka:Elävät henkilöt
Rudolph Walker

Rudolph Walker OBE (s. 28. syyskuuta 1939) on näyttelijä. Hän syntyi Trinidad ja Tobagolla, mutta muutti sittemmin Isoon-Britanniaan. Walker saavutti mainetta pääasiassa komediarooleillaan useissa televisiosarjoissa. Hän on kuitenkin esiintynyt muissakin sarjoissa ja myös elokuvissa. 2000-luvulla hänellä on ollut vakituinen rooli EastEndersissä. Walkerista tehtiin Brittiläisen imperiumin ritarikunnan upseeri vuonna 2006. == Aiheesta muualla == * Luokka:Brittiläiset näyttelijät Luokka:Trinidadtobagolaiset näyttelijät Luokka:Vuonna 1939 syntyneet Luokka:Elävät henkilöt
Jack Smethurst

Jack Smethurst (9. huhtikuuta 1932 – 16. helmikuuta 2022Great Comedy Actor Jack Smethurst Passed Away at 89 ) oli brittiläinen näyttelijä. Hänet muistetaan muun muassa vakituisesta roolista tilannekomediassa Love Thy Neighbor (1972–1976). == Lähteet == == Aiheesta muualla == * Luokka:Brittiläiset näyttelijät Luokka:Vuonna 1932 syntyneet Luokka:Vuonna 2022 kuolleet
Thora Hird

Thora Hird (28. toukokuuta 1911 Morecambe, Lancashire – 15. maaliskuuta 2003 Twickenham, Lontoo) oli brittiläinen näyttelijä. Hänet muistetaan varsinkin komediarooleista. Suomessa hänet tunnetaan parhaiten Edie Pegdenin roolista komediasarjassa Vielä virtaa. ==Nuoruus== Thora Hird syntyi Morecambessa vuonna 1911. Hänen isänsä Henry työskenteli managerina Royalty Theatressa ja hänen äitinsä Mary oli näyttelijä. Hird esiintyi ensimmäistä kertaa näytelmässä jo kahden kuukauden ikäisenä. Koulut käytyään Hird työskenteli kymmenen vuoden ajan osuuskaupan kassalla. ==Ura== Hird ryhtyi päätoimiseksi näyttelijäksi saatuaan työpaikan Morecamben repertoaariteatterista vuonna 1931. Vuonna 1939 hän tapasi näyttelijä George Formbyn, jonka ansiosta hän sai työpaikan Ealing-studioilta. Seuraavana vuonna Hird teki ensiesiintymisensä valkokankaalla elokuvassa Spellbound, minkä jälkeen hän esiintyi useissa Ealing-studioiden sotapropagandaelokuvissa. 1950- ja 1960-luvulla Hird esiintyi useissa elokuvissa, kuten esimerkiksi elokuvassa Kun hymy hyytyy vuonna 1962, mutta hän ei koskaan saanut pääroolia. Myöhemmin hän tuli tunnetuksi televisiorooliensa kautta. Vuosina 1960–1964 Hird näytteli Freddie Frintonin kanssa keski-ikäistä pariskuntaa komediasarjassa Meet the Wife. Sen jälkeen hänellä oli päärooli komediasarjassa In Loving Memory, jota tehtiin vuosina 1979–1986. Vuonna 1986 Hird esiintyi Vielä virtaa -sarjan joulujaksossa roolihahmonaan mekaanikko Wesley Pegdenin vaimo Edie. Hirdin oli alun perin tarkoitus vain vierailla sarjassa, mutta hänestä tuli nopeasti osa sarjan vakiokaartia. Hird näytteli sarjassa kuolemaansa asti. Hird kirjoitti kolme omaelämäkertaa, Scene and Hird (1976), Is It Thora?: my autobiography 1975–1995 (1996) ja Nothing Like a Dame (2001). Näiden lisäksi hän kirjoitti kirjan Not in the Diary (2000), joka sisälsi hänen mietteitään ja tarinoita kulissien takaa. ==Yksityiselämä== Hird oli naimisissa rumpali James Scottin kanssa 57 vuoden ajan tämän kuolemaan 1994 saakka. Pariskunnalla oli yksi tytär, Janette Scott, joka työskenteli myös näyttelijänä. Hird voitti uransa aikana kolme Baftan televisiopalkintoa. Vuonna 1993 hänet nimettiin Royal Television Societyn kunniagalleriaan, ja vuonna 1998 hän sai elämäntyöpalkinnon British Comedy Awardissa. Vuonna 1983 hänet nimitettiin Brittiläisen imperiumin ritarikunnan upseeriksi (OBE) ja vuonna 1993 ritarikomentajaksi (DBE). Hird kuoli 91-vuotiaana aivoverenkiertohäiriön seurauksena näyttelijöiden lepokoti Brinsworth Housessa 15. maaliskuuta 2003. ==Lähteet== == Aiheesta muualla == * Luokka:Brittiläiset näyttelijät Luokka:Vuonna 1911 syntyneet Luokka:Vuonna 2003 kuolleet
Janette Scott

Thora Janette Scott (s. 14. joulukuuta 1938) on brittiläinen näyttelijä. Hänen äitinsä oli komediarooleistaan tunnettu Dame Thora Hird. Scott aloitti uransa lapsena, mutta jatkoi sitä aikuisiälleen saakka. Jo 4-vuotiaana hän esiintyi elokuvassa Went the Day Well?. Hän esiintyi muun muassa elokuvassa Päivä jolloin maailma sokeutui (The Day of the Triffids, 1962). Scott oli vuosia naimisissa Mel Tormén kanssa. == Filmografia == Elokuvat Vuosi Elokuva Rooli Huomiot 1942 Went the Day Well? lapsi 1943 1944 Two Thousand Women Mrs. Burtshawin tytär 1944 1949 Conspirator Toby 1950 No Place for Jennifer Jennifer 1951 Susan Hill 1951 No Highway in the Sky Elspeth Honey 1951 Ethel Friese-Greene 1953 Background Jess Lomax 1955 As Long as They're Happy Gwen Bentley 1956 Helen of Troy Cassandra 1956 Now and Forever Janette Grant 1957 Susie Dean 1958 Happy Is the Bride Janet Royd 1959 Joanna Baring 1959 Judith Anderson 1960 School for Scoundrels April Smith 1961 His and Hers Fran Blake 1961 Double Bunk Peggy 1962 Two and Two Make Six Irene 1963 Päivä jona maailma sokeutui Karen Goodwin 1963 Paranoiac Eleanor Ashby 1963 Siege of the Saxons Katherine 1963 Cecily Femm 1964 Contest Girl Shirley Freeman 1965 Crack in the World Dr. Maggie Sorenson 1967 Bikini Paradise Rachel Televisiosarjat Vuosi Sarja Rooli Huomiot 1954 Fione Cuningham TV-elokuva 1957 Sunday Night Theatre Judy Jakso "The Girl at the Next Table" 1958 Armchair Theatre Maeve McHugh Jakso "A Man's Woman" 1960 BBC Sunday-Night Play Kitty Tape Jakso "20th Century Theatre: The Queen Came By" 1965 Burke's Law Jennifer Robbins Jakso "Password to Death" 1997 Vielä virtaa Cameo Jakso "There Goes the Groom" == Lähteet == * Janette Scott - Rotten Tomatoes === Viitteet === == Aiheesta muualla == * Luokka:Brittiläiset näyttelijät Luokka:Vuonna 1938 syntyneet Luokka:Elävät henkilöt
Javier Dorado

Javier Dorado Bielsa (s. 17. helmikuuta 1977 Talavera de la Reina, Toledon maakunta, Espanja) on espanjalainen jalkapalloilija, pelipaikaltaan puolustaja.. Dorado on Real Madridin kasvatti. Hän kuului seuran edustusjoukkueen kokoonpanoon kaudella 1999–2000 joukkueen voittaessa Mestarien liigan. Espanjan pääsarjaa Dorado on pelannut Real Madridin ja nykyisen seuransa Mallorcan lisäksi myös Rayo Vallecanossa. Doradon pelinumero on 21. == Lähteet == == Aiheesta muualla == * Javier Doradon esittely RCD Mallorcan sivustolla * Javier Doradon tilastot El Mundon sivustolla Luokka:Espanjalaiset jalkapalloilijat Luokka:Vuonna 1977 syntyneet Luokka:Elävät henkilöt
Petojen kaupunki

Petojen kaupunki on chileläisen, Yhdysvalloissa asuvan Isabel Allenden vuonna 2002 julkaisema nuorten seikkailuromaani. Kirja kertoo Alexander Cold -nimisestä pojasta, joka lähtee tutkimusmatkailija-isoäitinsä Kate Coldin kanssa etsimään salaperäisiä petoja Amazonian sademetsästä. Petojen kaupunki on Allenden ensimmäinen nuortenromaani ja aloittaa kolmiosaisen sarjan. == Aiheesta muualla == * Kirjasta Allenden kotisivuilla Luokka:Nuorten fantasiaromaanit Luokka:Vuoden 2002 kirjat Luokka:Chileläiset kirjat
Kathy Staff

Katherine "Kathy" Staff (12. heinäkuuta 1928 Dukinfield, Cheshire – 13. joulukuuta 2008 Ashton-under-Lyne, Lancashire), alkuperäiseltä nimeltään Minnie Higginbottom, oli brittiläinen näyttelijä. Hänet tunnetaan parhaiten Nora Battyn roolista komediasarjassa Vielä virtaa. ==Nuoruus== Staffin alkuperäinen nimi oli Minnie Higginbottom. Hän syntyi Dukinfieldissä, Lancashiressä vuonna 1928. Hänellä oli yksi sisko, Constance. Staff halusi esiintyjäksi jo nuorena ja osallistui useisiin kirkon järjestämiin näytelmiin. Hänen ensimmäinen työpaikkansa oli National Gas & Oil Engine Companyssa Ashton-under-Lynessä, jossa perustettiin amatöörinäyttelijäryhmä, mihin hän liittyi. Toisen maailmansodan loputtua hän oli päättänyt ryhtyä ammattinäyttelijäksi. Uransa alettua hän vaihtoi nimensä Katherine Brantiksi, ja avioliiton myötä sukunimeksi tuli Staff. ==Ura== Staff aloitti näyttelijänuransa William Douglas-Homen näytelmässä The Chiltern Hundreds, minkä jälkeen hän esiintyi useissa repertooariryhmissä. Perheen perustamisen jälkeen hän jätti näyttelemisen kymmenen vuoden ajaksi, kunnes hänen näyttelijäkollegansa Gerald Harper suostutteli hänet ottamaan vastaan pieniä tv-rooleja. Staffin ensimmäinen merkittävä tv-rooli oli Yorkshire TV:n Castle Haven -sarjassa vuonna 1969. Vuonna 1978 hän aloitti Doris Luken roolissa saippuasarjassa Crossroads, näytellen sarjassa vuoteen 1984 asti. Vuonna 1973 Staff valittiin Nora Battyn rooliin televisiosarjaan Vielä virtaa. Roolista tuli Staffin tunnetuin ja hän esiintyi sarjassa yli kolmenkymmenen vuoden ajan. Vielä virtaa -sarjan ohella Staff näytteli myös sarjoissa Coronation Street ja Aina auki. Vuonna 2001 Staff lopetti sarjassa palatakseen uudelleenkäynnistettyyn Crossroadsiin. Crossroads kuitenkin lopetettiin uudelleen jo seuraavana vuonna ja Staff palasi Nora Battyn rooliin. Vuonna 2008 Staff joutui jättämään sarjan lopullisesti sairauden vuoksi. ==Yksityiselämä== Staff avioitui opettaja John Staffin kanssa vuonna 1951 ja he saivat kaksi tytärtä. Hän kuoli aivokasvaimeen 80-vuotiaana saattokodissa Ashton-under-Lynessä 13. joulukuuta 2008. ==Lähteet== == Aiheesta muualla == * Luokka:Brittiläiset näyttelijät Luokka:Vuonna 1928 syntyneet Luokka:Vuonna 2008 kuolleet
Brian Murphy

Brian Murphy (25. syyskuuta 1932 – 2. helmikuuta 2025) oli brittiläinen näyttelijä. Hän esiintyi tunnetuissa rooleissa muiden muassa tilannekomediasarjoissa Man About the House, George and Mildred ja Vielä virtaa. == Lähteet == == Aiheesta muualla == * Luokka:Brittiläiset näyttelijät Luokka:Vuonna 1932 syntyneet Luokka:Vuonna 2025 kuolleet